Štukljeva cesta 44, 1000 Ljubljana T: 01 369 77 00

F: 01 369 78 32

 E: gp.mddsz@gov.si [www.mddsz.gov.si](http://www.mddsz.gov.si)

|  |
| --- |
| Številka: 0143-266/2020 |
| Ljubljana, 25. 6. 2020 |
| EVA  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Seznanitev Vlade Republike Slovenije z Letnim poročilom Zavoda za pokojninsko in invalidsko zavarovanje Slovenije za leto 2019 – predlog za obravnavo**  |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) in drugega odstavka 99. člena Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP in [96/15](http://www.uradni-list.si/1/objava.jsp?sop=2015-01-3772) – ZIPRS1617 in 13/18) je Vlada Republike Slovenije na svoji … seji dne …. pod točko ... sprejela naslednji SKLEP:Vlada Republike Slovenije je obravnavala in potrdila Letno poročilo Zavoda za pokojninsko in invalidsko zavarovanje Slovenije za leto 2019 in ga pošlje Državnemu zboru Republike Slovenije.  dr. Božo Predalič generalni sekretarPriloga:* Letno poročilo Zavoda za pokojninsko in invalidsko zavarovanje Slovenije 2019.

Prejemniki:* Državni zbor Republike Slovenije
* Ministrstvo za delo, družino, socialne zadeve in enake možnosti.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| - mag. Katja Rihar Bajuk, generalna direktorica Direktorata za delovna razmerja in pravice iz dela, Ministrstvo za delo, družino, socialne zadeve in enake možnosti;- mag. Mitja Žiher, vodja Sektorja za pokojnine in pravice iz dela, Ministrstvo za delo, družino, socialne zadeve in enake možnosti. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| - Janez Cigler Kralj, minister za delo, družino, socialne zadeve in enake možnosti;- Mateja Ribič, državna sekretarka; Ministrstvo za delo, družino, socialne zadeve in enake možnosti;- Cveto Uršič, državni sekretar; Ministrstvo za delo, družino, socialne zadeve in enake možnosti;- mag. Katja Rihar Bajuk, generalna direktorica Direktorata za delovna razmerja in pravice iz dela, Ministrstvo za delo, družino, socialne zadeve in enake možnosti;- mag. Mitja Žiher, , vodja Sektorja za pokojnine in pravice iz dela, Ministrstvo za delo, družino, socialne zadeve in enake možnosti. |
| **5. Kratek povzetek gradiva:** |
| Zavod za pokojninsko in invalidsko zavarovanje Slovenije (v nadaljnjem besedilu: Zavod) kot izvajalec in nosilec sistema obveznega pokojninskega in invalidskega zavarovanja vsako leto na podlagi 166. člena Zakona o pokojninskem in invalidskem zavarovanju (Uradni list RS, št. [96/12](http://www.uradni-list.si/1/objava.jsp?sop=2012-01-3693), [39/13](http://www.uradni-list.si/1/objava.jsp?sop=2013-01-1516), [99/13](http://www.uradni-list.si/1/objava.jsp?sop=2013-01-3549) – ZSVarPre-C, [101/13](http://www.uradni-list.si/1/objava.jsp?sop=2013-01-3675) – ZIPRS1415, [44/14](http://www.uradni-list.si/1/objava.jsp?sop=2014-01-1808) – ORZPIZ206, [85/14](http://www.uradni-list.si/1/objava.jsp?sop=2014-01-3442) – ZUJF-B, [95/14](http://www.uradni-list.si/1/objava.jsp?sop=2014-01-3951) – ZUJF-C, [90/15](http://www.uradni-list.si/1/objava.jsp?sop=2015-01-3499) – ZIUPTD, [102/15](http://www.uradni-list.si/1/objava.jsp?sop=2015-01-4087), 23/17, 40/17, 65/17, [28/19](http://www.uradni-list.si/1/objava.jsp?sop=2019-01-1328) in [75/19](http://www.uradni-list.si/1/objava.jsp?sop=2019-01-3306); v nadaljnjem besedilu: ZPIZ-2) pripravi izčrpno in podrobno letno poročilo. Letno poročilo za leto 2019 je na podlagi četrtega odstavka 186. člena ZPIZ-2 ter 27. člena Statuta Zavoda za pokojninsko in invalidsko zavarovanje Slovenije (Uradni list RS, št. 52/14) predhodno obravnaval in sprejel Svet Zavoda na svoji 16. seji dne 27. februarja 2020. Letno poročilo za leto 2019 je vsebinsko pripravljeno na način, da sistemsko, pregledno in podrobno prikazuje in razčlenjuje pomembnejše statistične, računovodske in druge podatke o izvajanju pokojninskega in invalidskega zavarovanja, ki zajemajo prav tako podrobne obrazložitve. Letno poročilo 2019 kaže, da so bili zastavljeni cilji v veliki meri uspešno uresničeni ali celo preseženi. Ministrstvo za delo, družino, socialne zadeve in enake možnosti ocenjuje letno poročilo Zavoda za leto 2019 kot pozitivno in meni, da je pripravljeno ustrezno in služi kot podlaga za analiziranje stanja in ugotavljanja trendov na področju obveznega pokojninskega in invalidskega zavarovanja.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.
* .

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  Janez CIGLER KRALJ MINISTER |

**Prilogi:**

* **predlog sklepa Vlade RS,**
* **obrazložitev.**

**PREDLOG**

Na podlagi šestega odstavka 21. člena Zakona o Vladi Republike Slovenije (Uradni list RS,
št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) in drugega odstavka 99. člena Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP in [96/15](http://www.uradni-list.si/1/objava.jsp?sop=2015-01-3772) – ZIPRS1617 in 13/18) je Vlada Republike Slovenije na svoji … seji dne …. pod točko ... sprejela naslednji

SKLEP:

Vlada Republike Slovenije je obravnavala in potrdila Letno poročilo Zavoda za pokojninsko in invalidsko zavarovanje Slovenije za leto 2019 in ga pošlje Državnemu zboru Republike Slovenije.

 dr. Božo Predalič

 generalni sekretar

Priloga:

* Letno poročilo Zavoda za pokojninsko in invalidsko zavarovanje Slovenije 2019.

Prejemniki:

* Državni zbor Republike Slovenije
* Ministrstvo za delo, družino, socialne zadeve in enake možnosti.

**OBRAZLOŽITEV**

Zavod za pokojninsko in invalidsko zavarovanje Slovenije (v nadaljnjem besedilu: Zavod) kot izvajalec in nosilec sistema obveznega pokojninskega in invalidskega zavarovanja vsako leto na podlagi 166. člena Zakona o pokojninskem in invalidskem zavarovanju (Uradni list RS, št. [96/12](http://www.uradni-list.si/1/objava.jsp?sop=2012-01-3693), [39/13](http://www.uradni-list.si/1/objava.jsp?sop=2013-01-1516), [99/13](http://www.uradni-list.si/1/objava.jsp?sop=2013-01-3549) – ZSVarPre-C, [101/13](http://www.uradni-list.si/1/objava.jsp?sop=2013-01-3675) – ZIPRS1415, [44/14](http://www.uradni-list.si/1/objava.jsp?sop=2014-01-1808) – ORZPIZ206, [85/14](http://www.uradni-list.si/1/objava.jsp?sop=2014-01-3442) – ZUJF-B, [95/14](http://www.uradni-list.si/1/objava.jsp?sop=2014-01-3951) – ZUJF-C, [90/15](http://www.uradni-list.si/1/objava.jsp?sop=2015-01-3499) – ZIUPTD, [102/15](http://www.uradni-list.si/1/objava.jsp?sop=2015-01-4087); 23/17, 40/17, 65/17, [28/19](http://www.uradni-list.si/1/objava.jsp?sop=2019-01-1328) in [75/19](http://www.uradni-list.si/1/objava.jsp?sop=2019-01-3306); v nadaljnjem besedilu: ZPIZ-2) pripravi letno poročilo v skladu s predpisi, ki urejajo računovodstvo in javne finance. Letno poročilo za leto 2019 je na podlagi četrtega odstavka 186. člena ZPIZ-2 ter 27. člena Statuta Zavoda za pokojninsko in invalidsko zavarovanje Slovenije (Uradni list RS, št. 52/14) predhodno obravnaval in sprejel Svet Zavoda na svoji 16. seji 27. februarja 2020. Svet Zavoda je ob obravnavi letnega poročila ugotovil, da Zavod uspešno opravlja vlogo in nalogo nosilca in izvajalca obveznega pokojninskega in invalidskega zavarovanja.

Letno poročilo za leto 2019 je vsebinsko pripravljeno na način, da sistemsko, pregledno in podrobno prikazuje in razčlenjuje vse pomembnejše statistične in računovodske podatke ter podatke o izvajanju obveznega pokojninskega in invalidskega zavarovanja ter o poslovanju Zavoda.

Uvodni del v zgoščeni obliki podaja temeljne značilnosti in ocene poslovanja v preteklem letu, v nadaljevanju pa so primerjalno in analitično prikazani statistični ter drugi podatki po posameznih področjih dejavnosti.

Letno poročilo 2019 kaže uspešnost poslovanja Zavoda, kar je razvidno iz poslovnega dela tega poročila. Iz podatkov in izkazov računovodskega poročila je razvidno, da je Zavod poslovno leto 2019 sklenil z izravnanimi prihodki in odhodki, kot to zahteva veljavni zakon.

Zavod je tudi v letu 2019 zavarovancem in uživalcem pravic zagotavljal priznavanje pravic iz pokojninskega in invalidskega zavarovanja ter pravočasno izplačeval vse pokojninske in druge dajatve ter s tem izpolnjeval svoje poslanstvo.

Letno poročilo 2019 je vsebinsko pripravljeno v skladu s predpisi ter v obliki in po metodologiji, kakršno so Svet Zavoda, Državni zbor Republike Slovenije in Državni svet Republike Slovenije vse doslej ocenjevali pozitivno. Prikazane so vse z zakonom in drugimi predpisi določene vsebine ter tudi številni drugi podatki za preteklo leto, kjer je to potrebno pa tudi z daljšimi časovnimi primerjalnimi obdobji. Vse to omogoča temeljit vpogled ne le v delo Zavoda v preteklem letu, temveč tudi v uresničevanje sistema pokojninskega in invalidskega zavarovanja za daljše obdobje.

Ministrstvo za delo, družino, socialne zadeve in enake možnosti ocenjuje letno poročilo Zavoda za leto 2019 kot pozitivno in meni, da je pripravljeno ustrezno in lahko služi kot podlaga za analiziranje stanja in ugotavljanja trendov na področju obveznega pokojninskega in invalidskega zavarovanja.

Pomembni statistični podatki, ki izhajajo iz Letnega poročila za leto 2019:

* Delež odhodkov za pokojnine v BDP se je z 9,77 odstotka v letu 2018 znižal na 9,62 odstotka v letu 2019 predvsem zaradi tega, ker se je zvišala ocena BDP za leto 2019 v primerjavi z letom 2018 bolj, kot so se zvišali odhodki za pokojnine.
* Povprečno število zavarovancev se je v letu 2019 v primerjavi z letom 2018 povečalo za 2,3 odstotka (21.606 oseb) na 960.755. V letu 2019 je bilo povprečno 620.459 uživalcev starostne, predčasne, delne, invalidske, družinske in vdovske pokojnine iz obveznega zavarovanja, kar je 3160 uživalcev oziroma 0,5 odstotka več kot v letu 2018. S tem je zabeležena tretja najnižja rast v zadnjih 29 letih, kar kaže na učinke ZPIZ-2 na priliv novih uživalcev starostnih pokojnin zaradi strožjih pogojev za pridobitev pravic.
* Razmerje med številom zavarovancev in uživalcev pravic iz obveznega zavarovanja je znašalo 1,55 in se je povečalo v primerjavi z letom 2018, ko je znašalo 1,52.Večletni trend upadanja navedenega razmerja se je torej zaustavil, razmerje pa se od leta 2014 dalje zopet zvišuje. Na povišanje razmerja med drugim pozitivno vpliva tudi večja delovna aktivnost in posledično vključenost mlajših kategorij zavarovancev v sistem pokojninskega in invalidskega zavarovanja na podlagi študentskega dela.
* Povprečna starost novih uživalcev starostnih pokojnin je v letu 2019 ostala na podobnem nivoju kot v letu 2018, in sicer je znašala 60 let in 6 mesecev za ženske ter 62 let in 4 mesecev za moške.
* V letu 2019 so ženske uveljavile starostno pokojnino (vključno z delnimi) v povprečju z 39 leti in 2 mesecema, moški pa s 37 leti in 6 meseci pokojninske dobe, kar predstavlja v primerjavi z letom 2018 pri obeh povečanje za 5 mesecev.
* Pri uživalcih starostne pokojnine se je v obdobju 2010-2019 doba prejemanja pokojnine podaljšala, pri ženskah od 21 let in 8 mesecev na 24 let in 11 mesecev, pri moških pa od 16 let in 8 mesecev na 17 let in 7 mesecev. V primerjavi z letom 2018 pa se pri moških v letu 2019 povprečna doba prejemanja pokojnine ni podaljšala, temveč skrajšala za 5 mesecev.
* Na dejansko upokojitveno starost uživalcev starostne pokojnine vplivajo v zakonu določeni bonusi in malusi. Bonusi jo zvišujejo, saj jih upravičenec pridobi, če odloži upokojitev na čas po izpolnitvi pogojev. V letu 2019 je bilo do povečanja starostne pokojnine upravičenih 1481 žensk in 2396 moških (po začasnih podatkih za leto 2018 1523 žensk in 2302 moška). Malusi se odražajo v trajnem manjšanju starostne pokojnine, ker je bila ta po ZPIZ-1 uveljavljena pred dopolnitvijo polne starosti z doseženo pokojninsko dobo in ne delovno dobo, po ZPIZ-2 pa v trajnem zmanjšanju predčasne pokojnine. V letu 2019 je starostno pokojnino s trajnim znižanjem ter predčasno pokojnino uveljavilo 160 žensk in 120 moških (po začasnih podatkih za leto 2018 147 žensk in 112 moških).
* V letu 2019 se je povprečno število uživalcev 20 odstotkov predčasne ali starostne pokojnine v primerjavi z letom 2018 povečalo za 29,1 odstotka (na 9739 uživalcev); do povečanja starostne pokojnine zaradi odložitve njene uveljavitve po izpolnitvi upokojitvenih pogojev pa je bilo upravičenih 3877 oseb.
* V strukturi prihodkov Zavoda se je v letu 2019 v primerjavi z letom 2018 za 2,4 odstotne točke povečal delež davčnih prihodkov in je najvišji od leta 1996 (kot posledica višjih prihodkov od prispevkov za socialno varnost).
* Zavod je v letu 2019 iz državnega proračuna prejel 918.449.644 eurov oziroma 5,2 odstotka manj, kot je bilo načrtovano, pri čemer je od FN 2019 nižja dodatna obveznost državnega proračuna, medtem ko je bila tekoča obveznost državnega proračuna višja. V primerjavi z letom 2018 (1.006.509.107 eurov) je bilo potrebno iz državnega proračuna zagotoviti 88.059.463 eurov manj.
* Skladno z določbami ZPIZ-2 je bila opravljena februarska uskladitev v višini 2,7 odstotka z veljavnostjo od 1. januarja 2019 ter v skladu s 66.a členom ZIPRS1819 tudi dodatek za pomoč in postrežbo in invalidnine za telesno okvaro s 1. januarjem za 2,7 odstotka. S 1. decembrom 2019 so se pokojnine in izpostavljeni prejemki, razen letnega dodatka in dodatka za pomoč in postrežbo, v skladu z drugim odstavkom 65. člena ZIPRS1819 na podlagi ugotovitve, da je gospodarska rast v letu 2018 znašala 4,1 odstotka bruto domačega proizvoda, uskladili še za 1,5 odstotka. S 1. januarjem 2019 so se za 2,7 odstotka in s 1. decembrom 2019 za 1,5 odstotka uskladile tudi druge osnove, ki vplivajo na raven pokojnin.
* Do letnega dodatka so bili v letu 2019 ponovno upravičeni vsi upokojenci, in sicer v petih različnih zneskih, pri čemer so nekateri prejeli sorazmerni del letnega dodatka. Letni dodatek v višini 127 eurov (znesek pokojnine nad 810 eurov) je prejelo 145.353, v višini 187 eurov 88.152 (znesek pokojnine od 670,01 do 810,00 eurov), v višini 237 eurov 102.221 (znesek pokojnine od 570,01 do 670,00 eurov), v višini 297 eurov 107.495 (znesek pokojnine od 470,01 do 570,00 eurov), v višini 437 eurov 89.008 prejemnikov (znesek pokojnine do 470,00 eurov) ter sorazmerni del dodatka 116.087 prejemnikov. Letni dodatek je v letu 2019 prejelo 0,4 odstotka oziroma 2.824 oseb več kot v letu 2018.
* Razmerje med povprečno starostno pokojnino brez sorazmernih delov pokojnin in delnih pokojnin ter povprečno neto plačo je v letu 2019 znašalo 65,3 odstotka (65,7 odstotka v letu 2018), razmerje med povprečno starostno pokojnino brez sorazmernih delov pokojnin in delnih pokojnin z dopolnjenimi 40 ali več leti pokojninske dobe in povprečno neto plačo pa 74,1 odstotka (75,6 odstotka v letu 2018). Razmerje med povprečno neto starostno pokojnino in povprečno neto plačo se je v letu 2019 znižalo na 58,0 odstotka (v letu 2018 58,5 odstotka).
* Povprečna bruto starostna pokojnina brez uživalcev sorazmernega dela pokojnine in uživalcev delne pokojnine je v letu 2019 znašala 745,88 eura, kar je za 3,2 odstotka več v primerjavi z letom 2018. V letu 2019 se je z dopolnjenimi 40 let ali več leti pokojninske dobe upokojilo 87,2 odstotka žensk in 72,6 odstotka moških (podatek ne vključuje uživalcev predčasne pokojnine in uživalcev z zavarovalno dobo, ki se je štela s povečanjem). Njihova povprečna bruto pokojnina je znašala 849,92 eura **i**n je bila za 1,8 odstotka višja v primerjavi s preteklim letom.
* Novela ZPIZ-2C (Uradni list RS, št. 23/17) je s 1. 10. 2017 uvedla nov institut najnižjega zneska starostne oz. invalidske pokojnine za uživalce, ki so dopolnili pokojninsko dobo, predpisano za pridobitev pravice do starostne pokojnine pri najnižji starosti, ki znaša 500 eurov. Zagotovljeni znesek starostne oz. invalidske pokojnine v skladu z ZPIZ-2E se je na račun uskladitev pokojnin v letu 2019 povišal na 530,57 eurov od 1. 1. 2019 in na 538,53 eurov od 1. 12. 2019.
* V letu 2019 je bilo iz naslova začasnega in občasnega dela študentov in dijakov v pokojninsko blagajno vplačanih za 62.562.089 eurov prispevkov (65.580.135 eurov v letu 2018).
* Na podlagi določbe 134.a člena ZPIZ-2 je zavod v letu 2019, za obdobje obračuna plač od januarja do septembra 2019, poslal 48.217 obvestil zavarovancem o nepredloženem obračunu davčnega odtegljaja s strani njihovega delodajalca, kar je za 29,0 odstotkov več kot v letu 2018 in 17.845 pozivov zavezancem (delodajalcem) k izplačilu plače in predložitvi obračuna davčnega odtegljaja, kar pa je za 19,1 odstotka več kot v letu 2018. Večje število posredovanih obvestil o nepredloženem obračunu davčnega odtegljaja tako zavarovancem kot delodajalcem je posledica večjega števila podjetij, zoper katere je bil v letu 2019 uveden stečajni postopek oziroma postopek likvidacije kot v letu 2018. Med navedenimi podjetji je bilo tudi večje število takih, ki zaposlujejo oziroma so zaposlovala veliko število delavcev. Prav tako se je v letu 2019, glede na leto 2018, povečalo število delodajalcev, ki niso predložila obračuna davčnega odtegljaja za več kot en obračunski mesec.